ΚΑΝΟΝΙΣΜΟΣ (ΕΚ) αριθ. 272/97 ΤΗΣ ΕΠΙΤΡΟΠΗΣ της 14ης Φεβρουαρίου 1997 για τον καθορισμό των τελικών ποσών αναφοράς για τους παραγωγούς σογιόσπορων, κραμβόσπορων και ηλιανθόσπορων για την περίοδο εμπορίας 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1575/96 (2), και ιδίως το άρθρο 12,

Εκτιμώντας:

ότι το άρθρο 5 παράγραφος 1 στοιχείο δ) του κανονισμού (ΕΟΚ) αριθ. 1765/92 θεσπίζει ότι η Επιτροπή υπολογίζει ένα τελικό περιφερειακό ποσό αναφοράς με βάση τη διαπιστωθείσα τιμή αναφοράς των ελαιούχων σπόρων αντικαθιστώντας τη διαπιστωθείσα τιμή αναφοράς με την προβλεπόμενη τιμή αναφοράς 7 ότι η Επιτροπή καθόρισε τη διαπιστωθείσα τιμή αναφοράς χρησιμοποιώντας τα στοιχεία που της παρασχέθηκαν δυνάμει του κανονισμού (ΕΚ) αριθ. 3405/93 της Επιτροπής (3) 7

ότι η έκθεση, που αναφέρεται στο άρθρο 5 παράγραφος 1 στοιχείο στ) του κανονισμού (ΕΟΚ) αριθ. 1765/92, για την οποία πληρώνεται αντισταθμιστική πληρωμή για τους ελαιούχους σπόρους δεν υπερβαίνει, μετά την εφαρμογή του άρθρου 2 παράγραφος 6 του εν λόγω κανονισμού, τη μέγιστη εγγυημένη έκταση και συνεπώς δεν πρέπει, σύμφωνα με το άρθρο 5 παράγραφος 1 στοιχείο στ) του εν λόγω κανονισμού, να μειώσουμε τα τελικά περιφερειακά ποσά αναφοράς 7

ότι δεν έχει ξεπερασθεί το ανώτατο όριο που εφαρμόζεται στη σόγια σε αρδευόμενη καλλιέργεια στη Γαλλία που έχει καθορισθεί από το άρθρο 7 του κανονισμού (ΕΚ) αριθ. 658/96 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1647/96 (5), και συνεπώς, σύμφωνα με το άρθρο 3 παράγραφος 1 έκτο εδάφιο πρώτη φράση του κανονισμού (ΕΟΚ) αριθ. 1765/92, δεν πρέπει να αναθεωρηθούν τα τελικά περιφερειακά ποσά αναφοράς 7

ότι οι άλλοι παραγωγοί έχουν εισπράξει προκαταβολή το ποσό της οποίας έχει καθορισθεί στο άρθρο 2 του κανονισμού (ΕΚ) αριθ. 1479/96 της Επιτροπής (6) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης σιτηρών, λιπαρών ουσιών και αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το παράρτημα Ι περιλαμβάνει σύντομη εξήγηση του τρόπου υπολογισμού των τελικών περιφερειακών ποσών αναφοράς που αναφέρονται στο άρθρο 5 παράγραφος 3 του κανονισμού (ΕΟΚ) αριθ. 1765/92.

2. Τα τελικά περιφερειακά ποσά αναφοράς για την περίοδο εμπορίας 1996/97 αναγράφονται στο παράρτημα ΙΙ.

3. Για τον υπολογισμό της αντισταθμιστικής πληρωμής στους παραγωγούς ελαιούχων σπόρων που αναφέρεται στο άρθρο 11 παράγραφος 4 του κανονισμού (ΕΟΚ) αριθ. 1765/92, η αρμόδια αρχή θα λάβει υπόψη:

- οποιαδήποτε μείωση της επιλέξιμης έκτασης του παραγωγού και του επιπέδου της αντισταθμιστικής πληρωμής,

- οποιαδήποτε προκαταβολή έχει πληρωθεί σύμφωνα με το άρθρο 2 του κανονισμού (ΕΚ) αριθ. 1479/96.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 206 της 16. 8. 1996, σ. 1.

(3) ΕΕ αριθ. L 310 της 14. 12. 1993, σ. 10.

(4) ΕΕ αριθ. L 91 της 12. 4. 1996, σ. 46.

(5) ΕΕ αριθ. L 207 της 17. 8. 1996, σ. 6.

(6) ΕΕ αριθ. L 188 της 27. 7. 1996, σ. 11.

ΠΑΡΑΡΤΗΜΑ Ι

Σύντομη εξήγηση του τρόπου υπολογισμού του τελικού περιφερειακού ποσού αναφοράς για τους παραγωγούς ελαιούχων σπόρων κατά τη διάρκεια της περιόδου εμπορίας 1996/97

Προσαρμογή της πληρωμής στήριξης σε εφαρμογή του άρθρου 5 παράγραφος 1 στοιχείο δ) του κανονισμού (ΕΟΚ) αριθ. 1765/92. Τελικά περιφερειακά ποσά αναφοράς.

1. Η διαπιστωθείσα τιμή αναφοράς για τους ελαιούχους σπόρους, που αντιπροσωπεύει τη μέση τιμή που διαπιστώθηκε στις αγορές κατά τη διάρκεια της περιόδου εμπορίας 1996/97, υπολογίσθηκε σε 223,551 Ecu ανά τόνο. Αυτή η διαπιστωθείσα τιμή αναφοράς έχει υπολογισθεί με βάση τις προσφορές και τις τιμές που ανακοινώθηκαν από κράτη μέλη σύμφωνα με τις διατάξεις του κανονισμού (ΕΚ) αριθ. 3405/93.

2. Η διαπιστωθείσα τιμή αναφοράς είναι τέτοια ώστε πρέπει να μειωθούν κατά 5 % οι προβλεπόμενες αντισταθμιστικές πληρωμές που θα πληρωθούν στους παραγωγούς ελαιούχων σπόρων σε εφαρμογή του άρθρου 5 του κανονισμού (ΕΟΚ) αριθ. 1765/92. Τα τελικά περιφερειακά ποσά αναφοράς θα καθορισθούν σε επίπεδο χαμηλότερο κατά 5 % από τα προβλεπόμενα περιφερειακά ποσά αναφοράς που έχουν καθοριστεί από τον κανονισμό (ΕΚ) αριθ. 1479/96.

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>